












	
z 18. mája 2023,

ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

[bookmark: _GoBack]Zákon č. 474/2013 Z. z. o výbere mýta za užívanie vymedzených úsekov pozemných komunikácií v znení zákona č. 123/2015 Z. z., zákona č. 387/2015 Z. z., zákona č. 91/2016 Z. z., zákona č. 315/2016 Z. z., zákona č. 51/2017 Z. z., zákona č. 56/2018 Z. z., zákona č. 106/2018 Z. z., zákona č. 177/2018 Z. z., zákona č. 149/2019 Z. z., zákona č. 221/2019 Z. z., zákona č.  393/2019 Z. z., zákona č. 198/2020 Z. z., zákona č. 404/2021 Z. z. a zákona č. 92/2022 Z. z. sa mení a dopĺňa takto:

1. V § 27 odsek 3 znie:
    „(3) Za priestupok podľa odseku 1 písm. a) sa uloží pokuta vo výške päťdesiatnásobku nedoplatku mýta, najviac však 800 eur, a v blokovom konaní vo výške tridsaťnásobku nedoplatku mýta, pričom výsledná suma sa zaokrúhli na celú sumu v eurách deliteľnú piatimi, najviac však do výšky 500 eur. Ak nie je možné určiť výšku nedoplatku mýta, uloží sa pokuta vo výške 500 eur.“.


2. V § 28 odsek 4 znie:
    „(4) Za správny delikt podľa odseku 1 písm. a) sa uloží pokuta vo výške od 100 eur do 600 eur. Ak prevádzkovateľ vozidla uhradí nedoplatok mýta do 24:00 hodiny nasledujúceho kalendárneho dňa od dňa porušenia povinnosti pokuta sa neuloží. Za správny delikt podľa odseku 2 sa uloží pokuta vo výške od 1 500 eur do 10 000 eur.“.

3. V § 28 odsek 10 znie:
	„10) Za viac správnych deliktov podľa odseku 1 toho istého prevádzkovateľa vozidla spáchaných tým istým vozidlom sa v jednom konaní uloží len jedna pokuta.“.

4. V § 28 odsek 11 znie:
   „11) O viacerých správnych deliktoch podľa odseku 1 toho istého prevádzkovateľa vozidla spáchaných rôznymi vozidlami sa rozhodne a pokuta sa uloží osobitne vo viacerých samostatných konaniach vedených podľa vozidla, ktorými bol správny delikt spáchaný. Samostatné konania o všetkých správnych deliktoch toho istého prevádzkovateľa vozidla podľa odseku 1 spáchaných viacerými vozidlami nie je možné spojiť do jedného konania ani o takýchto správnych deliktoch rozhodnúť jedným rozhodnutím.“.

5.  Za § 36h sa vkladá § 36i, ktorý vrátane nadpisu znie:
„§ 36i
Prechodné ustanovenie k úprave účinnej od 1. júla 2023
Konanie o priestupku a správnom delikte začaté a právoplatne neskončené pred 1. júlom 2023 sa dokončí podľa predpisov účinných od 1. júla 2023.“.





















Čl. II

Tento zákon nadobúda účinnosť 1. júla 2023.












prezidentka  Slovenskej republiky









predseda Národnej rady Slovenskej republiky









predseda vlády Slovenskej republiky

